Ne apropiem cu pași repezi de un nou boom imobiliar? Explozia prețurilor imobiliare: Apartamentele sunt mai scumpe cu 30% față de 2014 astăzi, 13:31 Autori: Dorin Oancea , Mediafax În luna septembrie, suma medie solicitată pentru apartamentele scoase la vânzare la nivel național – atât noi, cât și vechi – s-a majorat cu 1,9%, de la 1.141 de euro pe metru pătrat util la finele lunii august, până la 1.163 de euro pe metru pătrat util, arată un studiu realizat de imobiliare.ro. Prețul actual se situează cu 30,5% peste cea mai mică valoare consemnată de la declanșarea crizei încoace, respectiv 891 de euro pe metru pătrat util, în decembrie 2014.